By
Store norske leksikon,Kunst og estetikk,Arkitektur og landskap,Kirker, slott og gårder,Storgårder og herregårder,Norske storgårder
By, storgård i Steinkjer, Trøndelag. Gården ligger ved Byafossen i Egge nordøst for Steinkjer sentrum.
Navnet tyder på at gården kan være av den eldste faste bosetting i området. Den tilhørte Elgeseter kloster i middelalderen, og ble krongods ved reformasjonen. I årene 1689–1799 var gården i bondeselveie, og ble i 1803 solgt til David Andreas Gram, som gjorde den til sentrum i sitt store jord- og skoggods. Han bygde også ut sagene ved Byafossen.Omkring 1860 omfattet By 1500 dekar innmark, og det hørte fem sagbruk, to møllebruk, valsemølle, linverk og brennevinsbrenneri til gården. I 1850 ble Trøndelags første landbruksskole startet her. Det var også ullspinneri på gården fra omkring 1890 til 1965. I 1896 ble By med skoger og industri solgt til et konsortium av Trondheimsborgere.I 1930 ble bedriftene og 100 000 dekar skog skilt ut som eget selskap, Helge-Rein-By Brug (Byafossen), som tilhører familien Getz, mens gården (som omfatter 650 dekar innmark og 1000 dekar skog) fra samme tid er i familien Hellands eie.Under krigshandlingene 21. april 1940 ble gården bombet, og de herskapelige våningshusene fra 1850-årene strøk med. Disse er gjenoppbygd i samme stil. Les mer i Store norske leksikon Steinkjer Byafossen